Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 1. § A gazdasági kamarákról szóló 1999. évi CXXI. törvény (a továbbiakban: Gktv.) 2. §-ának a), d) és f) pontjai
Paragraph Index: 401

1. § A gazdasági kamarákról szóló 1999. évi CXXI. törvény (a továbbiakban: Gktv.) 2. §-ának a), d) és f) pontjai helyébe a következõ rendelkezések lépnek: [E törvény alkalmazásában] „a) gazdálkodó szervezet: a gazdasági társaság, a közhasznú társaság, az egyesülés, az egyes jogi személyek vállalata, a leányvállalat, a külföldi székhelyû vállalkozás magyarországi fióktelepe, a lakásszövetkezet kivételével a szövetkezet, az egyéni vállalkozó, továbbá az agrár- és vidékfejlesztési támogatásra jogosult mezõgazdasági termelõ;” „d) mezõgazdasági és erdõgazdasági tevékenység: a mezõgazdasági, erdõgazdasági, halászati és vadászati tevékenység, ideértve az ezekhez közvetlenül kapcsolódó feldolgozó, kereskedelmi, illetve szolgáltató tevékenységet, továbbá a mezõgazdasági gazdálkodó szervezetek által létrehozott, a termékek piacra jutását segítõ szervezetek tevékenységét is;” „f) képviseletre jogosult természetes személy: az egyéni vállalkozó, a gazdálkodó szervezet tagja (részvényese), vezetõ tisztségviselõje, illetõleg alkalmazottja, továbbá az egyéni vállalkozó alkalmazottja és segítõ családtagja;”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes